Komission asetus (ETY) N:o 2311/92, annettu 31 päivänä heinäkuuta 1992, erityistoimenpiteiden soveltamista koskevista yksityiskohtaisista säännöistä Azorien ja Madeiran hyväksi hedelmä-, vihannes-, kasvi-, kukka- ja teealalla



Virallinen lehti nro L 222 , 07/08/1992 s. 0024 - 0031

Suomenk. erityispainos Alue 3 Nide 44 s. 0119

Ruotsink. erityispainos Alue 3 Nide 44 s. 0119



KOMISSION ASETUS (ETY) N:o 2311/92, annettu 31 päivänä heinäkuuta 1992, erityistoimenpiteiden soveltamista koskevista yksityiskohtaisista säännöistä Azorien ja Madeiran hyväksi hedelmä-, vihannes-, kasvi-, kukka- ja teealalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1) ja erityisesti sen 11 artiklan 5 kohdan, 12 artiklan 5 kohdan ja 13 artiklan 2 kohdan, ottaa huomioon yhteisessä maatalouspolitiikassa sovellettavista laskentayksikön arvosta ja muuntokursseista 11 päivänä kesäkuuta 1985 annetun neuvoston asetuksen (ETY) N:o 1676/85(2), sellaisena kuin se on viimeksi muutettuna asetuksella (ETY) N:o 2205/90(3), ja erityisesti sen 12 artiklan, sekä katsoo, että asetuksessa (ETY) N:o 1600/92 otetaan käyttöön tukijärjestelmä Azorien ja Madeiran aloiteohjelmien toteuttamiseksi hedelmä-, vihannes-, kasvi-, kukka- ja teealalla; olisi säädettävä tätä järjestelmää koskevista yksityiskohtaisista säännöistä; kyseiset säännöt koskevat niiden töiden määrittämistä, joita aloiteohjelmiin voi sisältyä, tuottajaryhmittymille annettavan teknisen avun osana toteutettavien toimenpiteiden määrittelyä, aloiteohjelmien hyväksymismenettelyä sekä niiden toteuttamisen seurantaa, olisi vahvistettava yksityiskohtaiset säännöt, jotka koskevat Azoreilla ja Madeirassa jalostettavien hedelmien ja vihannesten alaan liittyvän erittelevän ja tulevaisuudennäkymiä koskevan taloudellisen tutkimuksen toteuttamista, kaupan pitämistä koskevaan tukeen liittyvien toimenpiteiden osalta on tarpeen määritellä markkinointivuosisopimuksen käsite, täsmentää laskentaperuste tuen määrän laskemista varten ja säätää osittamista koskevista yksityiskohtaisista säännöistä ylitettäessä asetuksen (ETY) N:o 1600/92 12 artiklan 1 kohdassa vahvistettu tuote- ja vuosikohtainen 3 000 tonnin määrä, ja tässä asetuksessa säädetyt toimenpiteet ovat hedelmien ja vihannesten hallintokomitean sekä hedelmä- ja vihannesjalosteiden hallintokomitean yhteisen lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa määritetään aloiteohjelmien toteuttamiseen liittyvän yhteisön tuen ja asetuksen (ETY) N:o 1600/92 11 ja 12 artiklassa säädettyjen markkinointivuosisopimusten mukaisen kaupan pitämisen tuen myöntämisen soveltamista koskevat yksityiskohtaiset säännöt. Tässä asetuksessa säädetään myös jalostettujen hedelmien ja vihannesten alaan liittyvää taloudellista tutkimusta koskevista yleisistä yksityiskohtaisista säännöistä. I OSASTO Tuki aloiteohjelmien toteuttamiseen 2 artikla Asetuksen (ETY) N:o 1600/92 11 artiklassa tarkoitettujen tuoreiden tuotteiden tuotannon kehittämiseen ja/tai laadun parantamiseen tarkoitetut aloiteohjelmat käsittävät yhden tai useampia seuraavista toimista: - tuotannon kehittäminen erityisesti uusien viljelmien tai viljelykasvien avulla, - parempaan tuottavuuteen sekä ympäristöolosuhteisiin ja markkinoiden kysyntään mukautumiseen tarkoitettu lajikkeiden parantaminen, - alueen ilmastollisille ja fyysisille olosuhteille ominaisten viljelytekniikoiden omaksuminen, - koeviljelmien istutus ja viljely tutkimuskeskusten yhteydessä. 3 artikla Asetuksen (ETY) N:o 1600/92 11 artiklan 3 kohdassa säädetty tuen korotus maksetaan, kun: - aloiteohjelman on esittänyt vastaavasti neuvoston asetusten (ETY) N:o 1360/78(4) ja (ETY) N:o 1035/72(5) mukaisesti hyväksytty tuottajaryhmittymä tai -järjestö ja - aloiteohjelma on suunniteltu ja pantu täytäntöön kyseisiin järjestöihin tai ryhmittymiin kuulumattomien, kyseiseen tuotantoon erikoistuneiden teknisten asiantuntijoiden avustuksella tai heidän valvonnassaan. Apu koskee erityisesti yhtä tai useampaa seuraavista tavoitteista: - tuotannon suuntaaminen, - parhaiten soveltuvien lajikkeiden valitseminen, - tuotantoon ja paikallisiin olosuhteisiin soveltuvat viljelytekniikat. 4 artikla 1 Aloiteohjelmasuunnitelmat on jätettävä vuosittain toimivaltaisten viranomaisten nimeämille viranomaisille ennen toimivaltaisten viranomaisten määrittämää määräaikaa. Suunnitelmat on esitettävä liitteen I mallin mukaisina yhdessä kaikkien vaadittujen ja tarkoituksenmukaisten tietojen kanssa. 2 Toimivaltaiset viranomaiset varmistavat: - aloiteohjelman yhdenmukaisuuden asetuksen (ETY) N:o 1600/92 tavoitteiden ja tämän asetuksen säännösten kanssa, - taloudellisen johdonmukaisuuden, suunnitelman teknisen laadun sekä arvioiden, rahoitussuunnitelman ja sen täytäntöönpanon suunnittelun perusteet, - suunnitelmassa annettujen tietojen oikeellisuuden. Viranomaiset tekevät tarvittavat tarkastukset, mukaan lukien tarvittaessa tarkastukset paikan päällä. 3 Toimivaltaiset viranomaiset tekevät hyväksymis- tai hylkäämispäätöksen kolmen kuukauden kuluessa suunnitelmien esittämiselle vahvistetun määräajan päättymisestä. Viranomaiset voivat asettaa hyväksymisen ehdoksi suunnitelman muuttamisen siten, että siitä tulee yhteisön säännösten mukainen. Päätös voidaan tehdä myöhemmin täydentävän tarkastelun tai viranomaisten pyytämien muutosten yhteydessä. 4 Toimivaltaiset viranomaiset toimittavat tiedoksi komissiolle vuosittain vähintään 30 päivää ennen 3 kohdassa määritetyn määräajan päättymistä liitteen I mukaisen yhteenvedonomaisen selvityksen kustakin todennäköisesti hyväksyttävästä ohjelmasta. Komissio voi pyytää täydentäviä tietoja ja antaa huomionsa tiedoksi ennen aloiteohjelmien hyväksymiselle tai hylkäämiselle asetetun määräajan päättymistä. 5 Täytäntöönpanon aikana ohjelmaan voidaan tehdä teknisillä syillä perusteltavia muutoksia siten, että muutokset eivät kuitenkaan saa pidentää alunperin asetettua täytäntöönpanoaikaa. Toimivaltaiset viranomaiset toteuttavat kyseisten muutosten hyväksymiseksi tai hylkäämiseksi tarvittavat toimenpiteet. Hyväksymisessä tai hylkäämisessä noudatettava menettely on sama kuin 3 ja 4 kohdassa säädetty menettely. 6 Aloiteohjelmien täytäntöönpanon aikana toimivaltaiset viranomaiset varmistavat määräajoin ohjelmien täytäntöönpanon kehityksen, niiden toteuttamisen yhdenmukaisuuden teknisellä ja rahoituksellisella tasolla sekä esitettyjen tositteiden oikeellisuuden. Täytäntöönpanon aikana kukin aloiteohjelma tarkastetaan vähintään kerran paikan päällä. 7 Tuottajat, tuottajaryhmittymät tai -järjestöt esittävät tukihakemukset vuosittain ennen toimivaltaisten viranomaiset määrittämää päivää. 5 artikla Toimivaltaiset viranomaiset toimittavat asetuksen (ETY) N:o 1600/92 11 artiklan soveltamisen arvioimiseksi komissiolle kunkin vuoden 31 päivään lokakuuta mennessä yhteenvedonomaisen kertomuksen hyväksyttyjen ohjelmien toteuttamisen kehityksestä ja suoritettujen tarkastusten tuloksista sekä ilmoittaa sille tarvittavat tiedot, kun täytäntöönpanossa ilmenee ongelmia, jotka saattavat vaarantaa toimijoiden tekemien sitoumusten täyttämisen. 6 artikla Tämän asetuksen mukaista tukea ei voida myöntää sellaisiin toimiin, jotka saavat tai joita varten on haettu tukea olemassa olevista rakennerahastoista. II OSASTO Jalostettujen hedelmien ja vihannesten alaa koskeva tutkimus 7 artikla 1 Tutkimuksen toteuttaminen ratkaistaan tarjouspyynnöllä toimivaltaisten viranomaiset vastuulla. 2 Toimivaltaiset viranomaiset toimittavat komissiolle sopimusasiakirjat sisältävän tarjouspyyntöluonnoksen. Komissio ilmoittaa tarvittaessa huomionsa yhden kuukauden kuluessa tiedonannon vastaanottamisesta. 3 Toimivaltaiset viranomaiset toimittavat komissiolle tiedoksi lopullisen tutkimuksen. Komissio esittää tarvittaessa huomionsa 45 päivän kuluessa tutkimuksen vastaanottamisesta. 4 Yhteisön rahoitusosuuden maksamisen edellytyksenä on: - asetuksen (ETY) N:o 1600/92 13 artiklan säännösten ja sopimusasiakirjojen lausekkeiden sekä esitettyjen huomioiden noudattaminen, - Portugalin julkisten viranomaiset osuuden maksaminen. III OSASTO Markkinointivuosisopimuksiin liittyvä kaupan pitämisen tuki 8 artikla 1 Asetuksen (ETY) N:o 1600/92 12 artiklaa sovellettaessa 'markkinointivuosisopimuksella` tarkoitetaan sopimusta, jolla toimija, muualle yhteisöön sijoittautunut luonnollinen henkilö tai oikeushenkilö sitoutuu ennen kyseisen tuotteen tai kyseisten tuotteiden markkinointikauden alkua ostamaan Azorien tai Madeiran tietyn tuottajan, yksityisen tuottajan, tuottajajärjestön tai -liiton koko tuotannon tai osan siitä pitääkseen sen kaupan sen tuotantoalueen ulkopuolella. 2 Toimija, joka aikoo jättää tukihakemuksen, toimittaa markkinointivuosisopimuksen Portugalin toimivaltaisille viranomaisille ennen kyseisen tuotteen tai kyseisten tuotteiden markkinointikauden alkua. Sopimuksessa on oltava vähintään seuraavat tiedot: a) sopimuspuolten toiminimet ja sijoittautumispaikka; b) tuotteen tai tuotteiden kuvaus; c) kyseiset määrät; d) sitoumuksen kesto; e) kaupan pitämisen aikataulu; f) pakkaustapa ja kuljetukseen liittyvät tiedot (ehdot ja kustannukset); g) täsmällinen toimitusvaihe. 3 Toimivaltaiset viranomaiset tarkastavat sopimusten yhdenmukaisuuden asetuksen (ETY) N:o 1600/92 12 artiklan ja tämän asetuksen säännösten kanssa. Viranomaiset varmistavat, että sopimuksissa on kaikki 2 kohdassa tarkoitetut tiedot. Viranomaiset ilmoittavat toimijoille, onko 6 kohdan säännösten soveltaminen mahdollista. 4 Tuen määrän määrittämiseksi kaupan pidetyn määräpaikka-alueelle toimitetun tuotannon arvo arvioidaan ecuina markkinointivuosisopimuksen, erityisten kuljetusasiakirjojen ja kaikkien maksuhakemuksen tueksi esitettyjen tositteiden perusteella. Huomioon otettava kaupan pidetyn tuotannon arvo on ensimmäiseen purkusatamaan tai ensimmäiselle purkulentokentälle toimitetun toimituksen arvo. Viranomaiset voivat pyytää tuen määrää määritettäessä tarvittavia täydentäviä tietoja tai perusteluja. 5 Tuotteen kaupan pitämistä koskevan sitoumuksen tehneen ostajan on esitettävä tukihakemus markkinointikauden päättymistä seuraavan kuukauden aikana. Toimivaltaiset viranomaiset voivat määrittää tuotekohtaisia markkinointikausia tai -vuosia siinä määrin kuin se on tarpeen tukijärjestelmän hallinnon kannalta. 6 Kun tietyn tuotteen osalta määrä, jolle tukea haetaan, on suurempi kuin asetuksen (ETY) N:o 1600/92 12 artiklan 1 kohdassa vahvistettu 3 000 tonnia, tuki myönnetään hakemuksen jättäneille ostajille suhteessa markkinointivuosisopimusten täytäntöönpanemiseksi tosiasiallisesti kaupan pidettyihin määriin. 7 Asetuksen (ETY) N:o 1600/92 12 artiklan 4 kohdassa säädetty täydentävä tuki maksetaan esitettäessä sitoumuksia, jotka osapuolet ovat tehneet jakaakseen vähintään kolmen vuoden ajan yhteisyrityksen toteuttamiseksi tarpeelliset tiedot ja asiantuntemuksen. Kyseisissä sitoumuksissa on oltava lauseke, jossa kielletään sopimuksen purkaminen ennen mainitun kolmen vuoden määräajan päättymistä. Kyseinen määräaika ei saa alkaa ennen 1 päivää heinäkuuta 1992. Jos edellä tarkoitettuja sitoumuksia ei noudateta, ostaja ei saa esittää tukihakemusta kyseisen markkinointivuoden osalta. IV OSASTO Yleiset säännökset ja rahoitus 9 artikla 1 Hakemukset, joilla haetaan yhteisön tukea aloiteohjelmiin ja kaupan pitämiseen, esitetään Portugalin toimivaltaisille viranomaisille liitteiden II ja III mukaisesti. Hakemuksiin on liitettävä laskut ja kaikki muut tositteet ja toteutettuja toimia koskevat asiakirjat. Kun kyseessä on aloiteohjelmien tuki, laskuissa tai tositteissa on oltava viittaus siihen aloiteohjelma-alan osaan, johon töiden maksuerät viittaavat. 2 Toimivaltaiset viranomaiset maksavat tukihakemukset ja niihin liittyvät tositteet tarkastettuaan kahden kuukauden kuluessa tukihakemuksen jättämisestä tapauksen mukaan jäsenvaltion osuuden ja yhteisön tuen, jotka määritetään asetuksen (ETY) N:o 1600/92 11 ja 12 artiklan mukaisesti. Kyseisen jäsenvaltion rahoitusosuutta ei voida maksaa myöhemmin kuin yhteisön tukea. 10 artikla 1 Aloiteohjelmien hehtaarituen määrä muunnetaan kansalliseksi valuutaksi vuosittain soveltamalla aloiteohjelmaan kuluvan täytäntöönpanovuoden 1 päivänä tammikuuta voimassa olevaa maatalouden muuntokurssia. 2 Kun kyseessä on jalostettujen hedelmien ja vihannesten alaa koskevan 7 artiklassa säädetyn tutkimuksen maksaminen, sovellettava muuntokurssi on tutkimuksen toteuttamista koskevan tarjouskilpailun julistamispäivänä voimassa oleva komission asetuksen (ETY) N:o 3152/85(6) 3 a artiklassa tarkoitettu edustava markkinakurssi. 3 Kaupan pitämistä koskevaa tukea määritettäessä ja maksettaessa sovellettava muuntokurssi on ensimmäisenä päivänä, jona ostaja ottaa tuotteet haltuunsa, sovellettava komission asetuksen (ETY) N:o 3152/85 3 a artiklassa tarkoitettu edustava markkinakurssi. Kolmansien maiden kansallisena valuuttana ilmaistut määrät muunnetaan jäsenvaltion kansalliseksi valuutaksi soveltamalla edellisessä virkkeessä tarkoitettuna päivänä voimassa olevan tullausarvon määrittämisessä käytettävää muuntokurssia. 11 artikla 1 Jos tukea on maksettu aiheettomasti, toimivaltaiset viranomaiset perivät takaisin maksetut määrät, joihin lisätään tuen maksupäivästä alkaen sen tosiasialliseen perimiseen asti laskettu korko. Sovellettava korkokanta on kansallisen lain mukainen voimassa oleva vastaavien perimistoimien korkokanta. 2 Peritty tuki ja tarvittaessa korot maksetaan maksajina toimiville toimielimille tai viranomaisille, jotka vähentävät ne Euroopan maatalouden ohjaus- ja tukirahaston (EMOTR) rahoittamista menoista suhteessa yhteisörahoitukseen. 12 artikla Toimivaltaiset viranomaiset ilmoittavat komissiolle kolmen kuukauden kuluessa tämän asetuksen voimaantulosta asetuksen (ETY) N:o 1600/92 11, 12 ja 13 artiklan soveltamiseksi annetut täydentävät yksityiskohtaiset säännöt. V OSASTO Loppusäännökset 13 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 173, 27.6.1992, s. 1 (2) EYVL N:o L 164, 24.6.1985, s. 1 (3) EYVL N:o L 201, 31.7.1990, s. 9 (4) EYVL N:o L 166, 23.6.1978, s. 1 (5) EYVL N:o L 118, 20.5.1972, s. 1 (6) EYVL N:o L 310, 21.11.1985, s. 1 LIITE I ALOITEOHJELMAN KUVAUS A. Kyseisen maantieteellisen alueen rajaaminen ja ohjelmaan kuuluvien palstojen täsmällinen maantieteellinen yksilöiminen B. Lähtötilanteen kuvaus siltä osin kuin kyseessä on: 1 tuotanto: - tilojen määrä, viljelty pinta-ala, hehtaarikohtainen tuotto, korjatun tuotannon määrä. Tiedot on eriteltävä tuotekohtaisesti, - tilojen tekninen infrastruktuuri; 2 tekninen apu C. Tuotantomahdollisuudet - tavoitteet ja näkymät - markkinat D. Ohjelman tavoitteet siltä osin kuin kyseessä on: 1 tuotantotekijät: - tuotannon kehittäminen erityisesti uusien viljelmien tai viljelykasvien avulla, - parempaan tuottavuuteen sekä ympäristöolosuhteisiin mukautumiseen tarkoitettu lajikkeiden parantaminen, - alueen ilmastollisille ja fyysisille olosuhteille ominaisten viljelytekniikoiden omaksuminen, - koeviljelmien istutus ja viljely tutkimuskeskusten yhteydessä. 2 tuotantoon liittyvä tekninen apu (tuotannon suuntaaminen ja viljelytekniikat). E. Tarvittavat investoinnit 1 Suunnitelman kokonaiskustannukset ja erittely kunkin suunnitellun toimenpiteen mukaan. 2 Ennakoitavissa olevat kustannukset eriteltynä kunkin täytäntöönpanovuoden mukaan. F. Ennakoitavissa olevat täytäntöönpanoon liittyvät määräajat ja täytäntöönpanon vuosittainen jaksottaminen (vähintään kolmen vuoden aikana) LIITE II 4 ARTIKLASSA TARKOITETTU TUKIHAKEMUS (aloiteohjelmat) >KAAVION ALKU> Tuottajan tai tuottajajärjestön toiminimi: Hallinnollinen osoite: (katu, numero, postitoimipaikka, puhelin, teleksi): Pankki ja sen tilin numero, jolle tuki on maksettava: Tilan kokonaispinta-ala: Töiden viitevuosi (mistä/mihin) Luettelo viitevuotena toteutetuista töistä Toiminnan laatu ja perusteet liitteessä Määrä (kansallisena valuuttana) A. Uudet viljelmät tai viljelykasvit 1 Lasku N:o (päiväys) 2 3 B. Lajikkeiden parantaminen 1 Lasku N:o (päiväys) 2 3 C. Kyseisille alueille ominaisten viljelytekniikoiden omaksuminen 1 Lasku N:o (päiväys) 2 3 D. Koeviljelmien istutus ja viljely 1 Lasku N:o (päiväys) 2 3 Yhteensä Jäsenvaltio täyttää Kansallinen valuutta Hehtaarimäärä Yksikköhinta hehtaarilta (kansallisena valuuttana) Muunto- kurssi Yksikköhinta hehtaarilta (ecuina) 1 Kokonaiskustannukset - 1 vuonna: - 2 vuonna: - 3 vuonna: Yhteensä: 2 Tuottajien osuus - 1 vuonna: - 2 vuonna: - 3 vuonna: Yhteensä: 3 Jäsenvaltion osuus - 1 vuonna: - 2 vuonna: - 3 vuonna: Yhteensä: 4 Osuuksien kokonaismäärä Tuottajat ja jäsenvaltio: 5 Yhteisön osuus - 1 vuonna: - 2 vuonna: Yhteensä: 6 Osuuksien enimmäismäärät ETY: 500 (ks. 4 kohta) 7 Yhteisön lopullinen osuus: Hehtaarituen korotus Määrä (kansallisena valuuttana) Teknisen tuen myöntäminen valvontaan ja viljelmien hoitoon 1. Lasku N:o (päiväys) 2. Lasku N:o (päiväys) 3. Lasku N:o (päiväys) Kyseiset hehtaarimäärät: (vähintään 2 hehtaaria) Vuosittain maksettava määrä (100 ecua/hehtaari × muuntokerroin) >KAAVION LOOPU> LIITE III 8 ARTIKLASSA TARKOITETTU TUKIHAKEMUS (kaupan pitämistä koskevat toimenpiteet) > KAAVION ALKU> - Tuote: - Markkinointivuosi: (mistä/mihin) - Tuottajan tai tuottajajärjestön toiminimi: Hallinnollinen osoite: (katu, numero, postitoimipaikka, puhelin, teleksi): - Muualle yhteisöön sijoittautuneen luonnollisen henkilön tai oikeushenkilön toiminimi: Hallinnollinen osoite: Pankki ja sen tilin numero, jolle tuki on maksettava: - Kahden toimijan välinen oikeussuhde (markkinointivuosisopimus - yhteistyösopimus) Jäsenvaltio täyttää (tuotetta ja markkinointivuotta kohti) Hakemus vastaanotettu (päiväys) Määrä (kansallisena valuuttana) A. TUKEEN OIKEUTETUT KUSTANNUKSET 1. Kaupan pidetyt määrät: 2. Kaupan pidetyn, määräpaikka-alueelle toimitetun tuotannon arvo: 3. Huomioon otettavat kustannukset: sen jälkeen, kun 2 kohdassa ilmoitettu arvo on arvioitu perusteena olevien asiakirjojen perusteella: 4. Vähennyskerroin { 3 000 tonnia/tosiasiallisesti kaupan pidetty määrä }: 5. Tukeen oikeutetut kustannukset (4 × 3): 6. Tuen prosenttiosuus (10 % tai 13 %): 7. Maksettava määrä (5 × 6): >KAAVION LOOPU>